อุบัติเหตุทำเศรษฐกิจพัง 2 แสนล้าน/ปี อาคม แก้กฎหมายเมาแล้วขับ เล็งให้ครอบครัวรับผิดชอบร่วม
นายอาคม เติมพิทยาไพสิฐ รมว.คมนาคม เปิดเผยหลังเปิดประชุมเชิงปฏิบัติการหัวข้อ คมนาคมปลอดภัย ประชาชนอุ่นใจ สัญจรทั่วไทย ไร้อุบัติเหตุ เพื่อระดมความเห็นจากทุกภาคส่วนหาทางแก้ปัญหาอุบัติเหตุทางถนนว่า จากข้อมูลขององค์การอนามัยโลก (WHO) ได้จัดอันดับให้ประเทศไทยมีสถิติเสียชีวิตจากอุบัติเหตุทางถนนสูงเป็นอันดับ 2 ของโลก,โดยในทุกๆ 1 ชั่วโมง จะมีผู้เสียชีวิตบนท้องถนน 1-2 คน คิดเป็นสูญเสียทางเศรษฐกิจปีละกว่า 200,000 ล้านบาท หรือคิดเป็น 1.7% ของจีดีพี ทั้งนี้จากข้อมูลอุบัติเหตุทางถนนที่เกิดขึ้นบนถนนในความรับผิดชอบของกระทรวงคมนาคมในปี 58 ที่ผ่านมา พบว่า มีถึง 16,157 ครั้ง คิดเป็น 23.29% ของจำนวนอุบัติเหตุทั้งประเทศ,สำหรับกรณีเมาแล้วขับ เป็นหนึ่งปัญหาหลักที่ต้องเร่งแก้ไข ซึ่งภายหลังจาก พล.อ.ประยุทธ์ จันทร์โอชา นายกรัฐมนตรี ได้ให้กระทรวงคมนาคมไปพิจารณาแนวทางการปรับปรุงกฎหมาย รวมถึงการบังคับใช้กฎหมาย โดยเฉพาะกรณีผู้ที่ดื่มสุรามีอาการมึนเมาแล้วมาขับรถ ผู้ที่นั่งมาในรถกับคนขับก็จะถูกดำเนินคดีด้วย เนื่องจากถือเป็นการกระทำผิด ซึ่งอาจก่อให้เกิดอุบัติเหตุได้ รวมถึงกรณีที่ผู้ขับเสียชีวิตจากการมึนเมาสุรา และมีผู้อื่นได้รับความเสียหาย ครอบครัวของผู้ขับก็จะต้องมีส่วนร่วมในการรับผิดชอบต่อความผิดที่เกิดขึ้นด้วย ซึ่งขณะนี้ได้สั่งการให้ขนส่งทางบก (ขบ.)ไปพิจารณาศึกษาในรายละเอียด ตัวอย่างการบังคับใช้กฎหมายในต่างประเทศก่อนที่จะนำมาปรับปรุงบังคับใช้,ด้านนายสนิท พรหมวงษ์ อธิบดีกรมการขนส่งทางบก กล่าวว่า ปัจจุบันรถโดยสารสาธารณะมีกฎข้อบังคับที่ชัดเจนอยู่แล้วว่าผู้ขับต้องมีแอลกอฮอล์เป็นศูนย์ ส่วนรถยนต์ส่วนบุคคลได้ประสานงานกับทางสำนักงานตำรวจแห่งชาติ (สตช.) เพื่อหารือเรื่องการบังคับใช้กฎหมายร่วมกัน รวมถึงการปรับแก้กฎหมายให้มีความเข้มข้นมากขึ้น.
สำหรับกรณีเมาแล้วขับ เป็นหนึ่งปัญหาหลักที่ต้องเร่งแก้ไข ซึ่งภายหลังจาก พล.อ.ประยุทธ์ จันทร์โอชา นายกรัฐมนตรี ได้ให้กระทรวงคมนาคมไปพิจารณาแนวทางการปรับปรุงกฎหมาย รวมถึงการบังคับใช้กฎหมาย โดยเฉพาะกรณีผู้ที่ดื่มสุรามีอาการมึนเมา
ข่าวเศรษฐกิจ,อาคม เติมพิทยาไพสิฐ,เมาแล้วขับ,แก้กฎหมายเมาแล้วขับ,สนิท พรหมวงษ์,ข้อมูลอุบัติเหตุทางถนน